Esimene ärkvel veedetud öö oli meeste lühikava. Õnneks sai päevakese vahet pidada, kui juba sõideti vabakava. Ja nii edasi. See, kuidas iluuisutamine inimese ära kurnab, on lihtsalt kohutav! Kui  olümpiaöödele lisandus jäähoki, läks elu veelgi raskemaks. Lõpuks leidsin end kell seitse hommikul magama minemas ja kell kaks päeval ärkamas. Aga see oli okei. Sest olin kodus haige. Päriselt haige, kusjuures, ehkki olen kuulnud ka olümpiasimulantidest ehk tegelastest, kes haigestuvad vaid kord kahe aasta tagant, olgu siis parajasti suve- või talimängud.